
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


11 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 18 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κατάταξη των δραστηριοτήτων που ασκούνται 
στα Κέντρα Αποθήκευσης και Διανομής σε βαθ¬ 
μούς όχλησης. 

2 Τροποποίηση της αριθμ. 2222.1-1.2/90149/2016 
κοινής υπουργικής απόφασης «Προσαρμογή της 
ελληνικής νομοθεσίας προς την Οδηγία 2014/ 90/ 
ΕΕ της 23ης Ιουλίου 2014 του Ευρωπαϊκού Κοινο¬ 
βουλίου και του Συμβουλίου σχετικά με τον εξο¬ 
πλισμό πλοίων και για την κατάργηση της Οδηγί¬ 
ας 96/98/ΕΚ του Συμβουλίου» (Β' 3454). 


ΑΠΟΦΑΣΕΙΣ 

Αριθμ. Φ.61/ΟΙΚ. 696/1 (1) 

Κατάταξη των δραστηριοτήτων που ασκούνται 
στα Κέντρα Αποθήκευσης και Διανομής σε βαθ¬ 
μούς όχλησης. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΑΝΑΠΤΎΞΗΣ- 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ- 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1 .Το ν. 4302/2014 (Α' 225) «Ρύθμιση θεμάτων Εφοδια- 
στικής και άλλες διατάξεις» και ιδίως το άρθρο 8 αυτού. 

2. Το ν. 3982/2011 (Α' 143) «Απλοποίηση της αδειο- 
δότησης τεχνικών επαγγελματικών και μεταποιητικών 
δραστηριοτήτων και επιχειρηματικών πάρκων και άλλες 
διατάξεις» και ιδίως τα άρθρα 17 έως 40. 

3. Το ν. 4442/2016 (Α' 230/2016) «Νέο θεσμικό πλαίσιο 
για την άσκηση οικονομικής δραστηριότητας και άλλες 
διατάξεις.». 

4. Το ν. 4014/2011 (Α' 209) «Περιβαλλοντική αδειοδό- 
τηση έργων και δραστηριοτήτων, ρύθμιση αυθαιρέτων 
σε συνάρτηση με δημιουργία περιβαλλοντικού ισοζυγί¬ 
ου και άλλες διατάξεις αρμοδιότητας Υπουργείου Περι¬ 
βάλλοντος, Ενέργειας και Κλιματικής Αλλαγής». 

5. Την υπ'αριθμ. 11508/2009 απόφαση της Επιτροπής 
Συντονισμού της Κυβερνητικής Πολιτικής στον τομέα 


του χωροταξικού σχεδιασμού και της αειφόρου ανάπτυ¬ 
ξης (ΑΑΠΘ151) «Έγκριση ειδικού πλαισίου χωροταξικού 
σχεδιασμού και αειφόρου ανάπτυξης για τη βιομηχανία 
και της στρατηγικής μελέτης περιβαλλοντικών επιπτώ¬ 
σεων αυτού». 

6. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98), όπως ισχύει. 

7. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργεί¬ 
ου Τουρισμού, σύσταση Υπουργείου Μεταναστευτικής 
Πολιτικής και Υπουργείου Ψηφιακής Πολιτικής, Τηλεπι¬ 
κοινωνιών και Ενημέρωσης, μετονομασία Υπουργείων 
Εσωτερικών και Διοικητικής Ανασυγκρότησης, Οικονομί¬ 
ας, Ανάπτυξης καιΤουρισμού και Υποδομών Μεταφορών 
και Δικτύων» (Α' 208). 

8. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

9. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

10. Την υπ'αριθμ. Υ197/2016 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης Αλέξανδρο Χαρί- 
τση» (Β' 3722), όπως τροποποιήθηκε με την υπ' αριθμ. 
Υ226/2016 όμοια (Β'4233). 

11. Την υπ'αριθμ. οικ. 4402/88/24-1-2017 απόφαση 
του Πρωθυπουργού και του Υπουργού Υποδομών και 
Μεταφορών «Ανάθεση αρμοδιοτήτων Υφυπουργού Υπο¬ 
δομών και Μεταφορών Νικόλαου Μαυραγάνη» (Β' 127). 

12. Το π.δ. 116/2014 «Οργανισμός του Υπουργείου 
Ανάπτυξης και Ανταγωνιστικότητας» (Α' 185). 

13. Το π.δ. 123/2017 «Οργανισμός Υπουργείου Υπο¬ 
δομών και Μεταφορών» (Α' 151). 

14. Το π.δ. 132/2017 «Οργανισμός Υπουργείου Περι¬ 
βάλλοντος και Ενέργειας» (Α' 160). 

15. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Σκοπός 

Σκοπός της παρούσας απόφασης είναι η κατάταξη των δραστηριοτήτων που ασκούνται στα Κέντρα Αποθήκευσης 
και Διανομής σε βαθμούς όχλησης. 

Άρθρο 2 

Πεδίο Εφαρμογής 

1. Η απόφαση αυτή εφαρμόζεται στις κύριες δραστηριότητες που ασκούνται εντός των Κέντρων Αποθήκευσης 
και Διανομής και εμπίπτουν στο πεδίο εφαρμογής του ν. 4302/2014. 

2. Δραστηριότητα εφοδιαστικής που περιλαμβάνει επί μέρους δραστηριότητες (κύριες ή δευτερεύουσες) κατα¬ 
τάσσεται στην υποκατηγορία της επί μέρους δραστηριότητας με τις σημαντικότερες επιπτώσεις στο περιβάλλον 
και συνεπώς στην υψηλότερη κατηγορία. 

3. Όπου στις πολεοδομικές ή άλλες διατάξεις αναφέρεται ο όρος «μη οχλούσες εγκαταστάσεις» νοείται ότι αυτές 
υπάγονται στην κατηγορία της χαμηλής όχλησης. 

Άρθρο 3 

Προσαρτάται και αποτελεί αναπόσπαστο μέρος της παρούσας απόφασης Παράρτημα, για τα Κέντρα Αποθή¬ 
κευσης και Διανομής εντός των οποίων ασκούνται κύριες δραστηριότητες εφοδιαστικής, η αντιστοίχιση αυτών σε 
βαθμούς όχλησης. 

Άρθρο 4 

1. Δευτερεύουσες δραστηριότητες εφοδιαστικής, όπως αυτές ορίζονται στην περ. β) του άρθρ. 1 του ν. 4302/ 
2014 (Α' 225), αντιστοιχίζονται σε βαθμούς όχλησης σύμφωνα με την κοινή υπουργική απόφαση με αριθμό 
3137/191/2012 (Β' 1048) εφόσον περιλαμβάνονται σε αυτή. Δευτερεύουσες δραστηριότητες που δεν περιλαμβά¬ 
νονται στην ανωτέρω κοινή υπουργική απόφαση κατατάσσονται με νέα προσθήκη στο παράρτημα της παρούσας. 

2. Για την κατάταξη του συνόλου της δραστηριότητας εφαρμόζονται οι διατάξεις της παρ. 2 του άρθρου 2. 

ΠΑΡΑΡΤΗΜΑ 


α/α 

ΕΙΔΟΣ ΕΡΓΟΥ 

Ή ΔΡΑΣΤΗΡΙΟΤΗΤΑΣ 

ΒΑΘΜΟΣ ΟΧΛΗΣΗΣ 

ΠΑΡΑΤΗΡΗΣΕΙΣ 

ΥΨΗΛΗ 

ΜΕΣΗ 

ΧΑΜΗΛΗ 

1 

Αστικά Κέντρα Ενοποίησης 
Εμπορευμάτων 



Το σύνολο 


2 

Κέντρα Αποθήκευσης 
και Διανομής 


>150.000 κ.μ. 

<150.000 κ.μ. 

Ο όγκος αναφέρεται στον όγκο 
κτηρίου της οικοδομικής αδείας 
(περιλαμβάνονται και οι ψυκτικοί 
θάλαμοι) 

3 

Κέντρα Αποθήκευσης 
και Διανομής με ψύξη 


> 30.000 κ.μ. 

< 30.000 κ.μ. 

Ο όγκος αναφέρεται σε όγκο 
αποθήκευσης με ψυκτικό φορτίο 

4 

Κέντρα Αποθήκευσης 
και Διανομής ανοικτού 
τύπου εναπόθεσης 

ςθΠΪ3ίΠΘΓ5 


>30.000 τ.μ. 

<30.000 τ.μ. 

Η επιφάνεια μέτρησης είναι 
η επιφάνεια του γηπέδου 
που αδειοδοτείται και προορίζεται 
για αποθήκευση εοηΐ3ίηθΓ5, 
συμπεριλαμβανομένων και των επι¬ 
φανειών των κτηρίων τεχνικής υπο¬ 
στήριξης (χώροι γραφείων, χώροι 
υγιεινής και ασφάλειας προσωπικού, 
λοιπές υποστηρικτικές υποδομές) 


Σημείωση: 

α) Στην περίπτωση που σε ένα Κ.Α.Δ. υπάρχουν αποθηκευτικοί χώροι με ψυκτικό φορτίο, εξετάζεται η κατάταξή 
του σύμφωνα και με τον α/α 3. 

β) Στην περίπτωση που σε ένα Κ.Α.Δ. υπάρχουν ανοικτοί αποθηκευτικοί χώροι εξετάζεται η κατάταξή του σύμ¬ 
φωνα και με τον α/α 4. 

Σε κάθε περίπτωση, όταν ένα Κ.Α.Δ. ανήκει στις κατηγορίες με α/α 2,3,4, η τελική κατάταξη γίνεται σύμφωνα με 
τις προβλέψεις του εδαφίου 2 της παραγράφου 2 της παρούσης. 

Άρθρο 5 

Η ισχύς της απόφασης αυτής αρχίζει από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 3 Ιανουάριου 2018 
Οι Υπουργοί 


Οικονομίας και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 

Περιβάλλοντος και Ενέργειας 

ΓΕΩΡΓΙΟΣ ΣΤΑΟΑΚΗΣ 


Αναπληρωτής Υπουργός 
Οικονομίας και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 


Υφυπουργός Υποδομών και Μεταφορών 

ΝΙΚΟΛΑΟΣ ΜΑΥΡΑΓΑΝΗΣ 


Αριθμ. 2222.1-1.2/117 3/2018 (2) 

Τροποποίηση της αριθμ. 2222.1-1.2/90149/2016 
κοινής υπουργικής απόφασης «Προσαρμογή της 
ελληνικής νομοθεσίας προς την Οδηγία 2014/ 
90/Ε Ε της 23ης Ιουλίου 2014 του Ευρωπαϊκού 
Κοινοβουλίου και του Συμβουλίου σχετικά με 
τον εξοπλισμό πλοίων και για την κατάργηση 
της Οδηγίας 96/98/ΕΚτου Συμβουλίου» (Β' 3454). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις των παραγράφων 1 έως 3 του άρθρου 
1, της παραγράφου 1 στοιχεία δ' έως η' του άρθρου 2, της 
παραγράφου 2 του άρθρου 3 και της παραγράφου 3 του 
άρθρου 4 του ν. 1338/1983, «Εφαρμογή του Κοινοτικού 
Δικαίου» (Α' 34) όπως ισχύει. 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (Α' 98). 

3. Τις διατάξεις του π.δ. 85/2012 (ΦΕΚ ΑΊ 41) «Ίδρυση 
και μετονομασία Υπουργείων, μεταφορά και κατάργηση 
υπηρεσιών», όπως τροποποιήθηκε με το π.δ. 118/2013 
(ΦΕΚ Α' 152). 

4. Τις διατάξεις του π.δ. 116/2014 (ΦΕΚ Α' 185) «Ορ¬ 
γανισμός του Υπουργείου Ανάπτυξης και Ανταγωνιστι¬ 
κότητας». 

5. Τις διατάξεις του π.δ. 70/22-9-2015 (ΦΕΚ Α' 114) 
«Ανασύσταση των Υπουργείων Πολιτισμού και Αθλητι¬ 
σμού, Υποδομών, Μεταφορών και Δικτύων, Αγροτικής 
Ανάπτυξης και Τροφίμων. Ανασύσταση του Υπουργείου 
Ναυτιλίας και Αιγαίου και μετονομασία του σε Υπουργείο 
Ναυτιλίας και Νησιωτικής Πολιτικής. Μετονομασία του 


Υπουργείου Πολιτισμού, Παιδείας και Θρησκευμάτων 
σε Υπουργείο Παιδείας, Έρευνας και Θρησκευμάτων, 
του Υπουργείου Οικονομίας, Υποδομών, Ναυτιλίας και 
Τουρισμού σε Υπουργείο Οικονομίας, Ανάπτυξης και 
Τουρισμού και του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας σε Υπουρ¬ 
γείο Περιβάλλοντος και Ενέργειας. Μεταφορά Γενικής 
Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού». 

6. Τις διατάξεις του π.δ. 123/2016 (Α' 208) «Ανασύστα¬ 
ση και μετονομασία του Υπουργείου Διοικητικής Μεταρ¬ 
ρύθμισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

7. Τις διατάξεις του π.δ. 125/2016 (Α' 210) «Διορισμός 
Υπουργών, Αναπληρωτών Υπουργών και Υφυπουργών». 

8. Τις διατάξεις της υπ' αριθμ. Υ197/16-11-2016 
(ΦΕΚ Β' 3722) απόφαση του Πρωθυπουργού «Ανάθεση 
αρμοδιοτήτων στον Αναπληρωτή Υπουργό Οικονομίας 
και Ανάπτυξης, Αλέξανδρο Χαρίτση» όπως τροποποιή¬ 
θηκε με την υπ' αριθμ. Υ226/27-12-2016 απόφαση του 
Πρωθυπουργού «Τροποποίηση απόφασης ανάθεσης 
αρμοδιοτήτων στον Αναπληρωτή Υπουργό Οικονομίας 
και Ανάπτυξης, Αλέξανδρο Χαρίτση» (ΦΕΚ Β' 4233). 

9. Τις διατάξεις του ν. 4072/2012 (ΦΕΚ/Α71986) «Βελ¬ 
τίωση επιχειρηματικού περιβάλλοντος - Νέα εταιρική 
μορφή-Σήματα - Μεσίτες Ακινήτων - Ρύθμιση θεμάτων 
ναυτιλίας, λιμένων και αλιείας και άλλες διατάξεις», κε¬ 
φάλαιο Ε'. 

10. Τις διατάξεις του π.δ. 103/2014 «Οργανισμός του 
Υπουργείου Ναυτιλίας και Αιγαίου» (Α' 170) όπως ισχύει. 

11. Το διορθωτικό στην Οδηγία 2014/90/ΕΕ του Ευ¬ 
ρωπαϊκού Κοινοβουλίου και του Συμβουλίου, της 23ης 
Ιουλίου 2014, σχετικά με τον εξοπλισμό των πλοίων και 
την κατάργηση της οδηγίας 96/68/ΕΚ του Συμβουλίου, 
για την ελληνική γλώσσα, το οποίο δημοσιεύθηκε στην 
Επίσημη Εφημερίδα της Ευρωπαϊκής Ένωσης (Ε 215/47) 
της 19.08.2017. 

12. Το γεγονός, ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Η παράγραφος 3 του άρθρου 35 της αριθμ. 2222.1- 
1.2/90149/2016 κοινή υπουργική απόφαση (Β' 3454) 
«Προσαρμογή της ελληνικής νομοθεσίας προςτην Οδη¬ 
γία 2014/90/ΕΕ της 23ης Ιουλίου 2014 του Ευρωπαϊκού 
Κοινοβουλίου και του Συμβουλίου σχετικά με τον εξοπλι¬ 
σμό πλοίων και για την κατάργηση της Οδηγίας 96/98/ΕΚ 
του Συμβουλίου.» τροποποιείται ως ακολούθως: 

«3. Η Επιτροπή υποδεικνύει, μέσω εκτελεστικών πρά¬ 
ξεων, τις νέες απαιτήσεις σχεδιασμού, κατασκευής και 
επιδόσεων του εξοπλισμού πλοίων που προβλέπονται 

στις διεθνείς νομικές πράξεις και ισχύουν για εξοπλισμό 
ήδη τοποθετημένο σε πλοία προκειμένου να διασφαλι- 
σθεί ότι ο εξοπλισμός που είναι τοποθετημένος σε πλοία 
της ΕΕ συμμορφώνεται με τις διεθνείς νομικές πράξεις». 

Άρθρο 2 

Δημοσίευση - Έναρξη Ισχύος 
Οι διατάξεις της παρούσας απόφασης ισχύουν από τη 
δημοσίευσή τους στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα 
της Κυβερνήσεως. 

Πειραιάς, 5 Ιανουάριου 2018 

Οι Υπουργοί 

Ναυτιλίας και 

